**279/2020. (XII.31.) "kt." sz. határozat**

**a Györffy István Nagykun Múzeum alapító okiratának módosításáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában az53. cikk (1) bekezdése alapján a Kormány által kihirdetett veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében meghatározott jogköre alapján, a Magyarország helyi önkormányzatairól szóló 2011. évi CLXXXIX. törvény 10. § 1. pontjában, az államháztartásról szóló 2011. évi CXCV. törvény 8/A. § (2) bekezdése és az államháztartásról szóló törvény végrehajtásáról szóló 368/2011. (XII.31.) Korm. rendelet 5. §-ában, a kulturális intézményekben foglalkoztatottak közalkalmazotti jogviszonyának átalakulásáról, valamint az egyes kulturális tárgyú törvények módosításáról szóló 2020. évi XXXII. törvényben foglalt feladatkörében eljárva az alábbiak szerint dönt:

1. A Képviselő-testület a Györffy István Nagykun Múzeum alapító okiratának módosításáról szóló módosító okiratot jelen határozat melléklete szerint elfogadja.
2. A Képviselő-testület felhatalmazza Szepesi Tibor polgármestert az alapító okiratot módosító okirat aláírására.
3. Az alapító okiratot módosító okiratot meg kell küldeni a Magyar Államkincstárnak.

Felelős: Költségvetési, Gazdálkodási és Kistérségi Iroda, Költségvetési csoport

Határidő: döntést követő 8 napon belül

**Erről értesülnek:**

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Költségvetési, Gazdálkodási és Kistérségi Iroda, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Nagyné Major Mária, intézményi és civil kapcsolatok ügyintézője, helyben
6. Györffy István Nagykun Múzeum, Dr. Nagy Molnár Miklós igazgató, 5300 Karcag, Kálvin u. 4.

Karcag, 2020. december 2.

|  |  |
| --- | --- |
|  | **(: Szepesi Tibor :)** |
|  | polgármester |

**279/2020. (XII.31.) „kt.” sz. határozat melléklete**

**Okirat száma: ……….**

Módosító okirat

**A Györffy István Nagykun Múzeum a Karcag Városi Önkormányzat Képviselő-testülete által 2017. június 30. napján kiadott, 675-32/2017. számú alapító okiratát az államháztartásról szóló 2011. évi CXCV. törvény 8/A. §-a alapján –a …/2020.(XII…..) számúKépviselő-testületi határozatra figyelemmel – a következők szerint módosítom:**

1. **Az alapító okirat 1.2.1. pontja az alábbiak szerint módosul:**

„1.2.1. székhelye: 5300 Karcag, Kálvin utca 4.**”**

1. **Az alapító okirat 1.2.2. pontja az alábbiak szerint módosul:**

„1.2.2. telephelyei:

|  |  |  |
| --- | --- | --- |
|  | telephely megnevezése | telephely címe |
| 1 | Györffy István Nagykun Múzeum Nagykunsági Tájház | 5300 Karcag, Jókai Mór utca 16. |
| 2 | Györffy István Nagykun Múzeum Kántor Sándor Fazekasház | 5300 Karcag, Erkel Ferenc utca 1. |
| 3 | Györffy István Nagykun Múzeum ­ Orvos- és Patikatörténeti kiállítás | 5300 Karcag, Széchenyi sugárút 45. |
| 4 | Györffy István Nagykun Múzeum Szélmalom | 5300 Karcag, Vágóhíd út 22. |
| 5 | Karcagi Hírmondó Szerkesztősége | 5300 Karcag, Bajcsy-Zsilinszky utca 6. |
| 6 | Györffy István Nagykun Múzeum raktára | 5300 Karcag, Laktanya 5376/37 hrsz.” |

1. **Az alapító okirat 3.1.2. pontja az alábbiak szerint módosul:**

„3.1.2. székhelye: 5300 Karcag, Kossuth tér 1.”

1. **Az alapító okirat 3.2.2. pontja az alábbiak szerint módosul:**

„3.2.2. székhelye: 5300 Karcag, Kossuth tér 1.”

1. **Az alapító okirat 4.3. pontja az alábbiak szerint módosul:**

„4.3. A költségvetési szerv alaptevékenysége:

Feladata a működési engedélyébe meghatározott gyűjtőkörébe tartozó kulturális javak gyűjteménygondozása, tudományos feldolgozása és publikálása, valamint hozzáférhetővé tétele. Ennek keretében biztosítja a nyilvántartásában lévő kulturális javakhoz való hozzáférést az alábbiak szerint:

* a kulturális javak egységes szaktudományos szempontok szerint, tudományos szaktevékenység keretében kialakított, nyilvántartott és dokumentált együttesét őrzi, gondozza és kiállításon bemutatja;
* biztosítja a kulturális javakhoz kapcsolódó kutatási tevékenység lehetőségét;
* kultúraközvetítő, közművelődési tevékenységével hozzájárul az egész életen át tartó tanulás folyamatához;
* közművelődési rendezvényeket és egyéb programokat rendez;
* együttműködik a nevelési-oktatási intézményekkel és múzeumpedagógiai programjaival segíti az iskolai és iskolán kívüli nevelés céljainak elérését;
* elvégzi a kulturális javak múzeumpedagógiai célú feldolgozását, folyamatosan megújuló múzeumpedagógiai és múzeumandragógiai programkínálatot biztosít;
* az intézmény turisztikai vonzerejének felhasználásával, a látogatóknak nyújtandó szolgáltatásokkal helyi és országos szinten elősegíti a gazdaság élénkítését,
* honismereti mozgalom szakmai irányítását végzi,
* részt vesz a szellemi kulturális örökség védelmével kapcsolatos helyi tevékenységek koordinálásában és szakmai támogatásában,

Feladata ellátásában együttműködik muzeális intézményekkel, a kulturális örökség más értékeit gondozó intézményekkel, így különösen a könyvtárakkal, levéltárakkal és a közművelődés intézményeivel, továbbá tudományos köztestületekkel, a köznevelés és a felsőoktatás, valamint a szakképzés intézményeivel.

Szabad kapacitásai terhére kiállítások megrendezésével, kulturális javak kölcsönzésével, valamint tudományos, állományvédelmi és közönségkapcsolati tevékenységgel kapcsolatos szolgáltatást nyújthat.”

1. **Az alapító okirat 4.4. pontjának táblázata az alábbiak szerint módosul:**

|  |  |  |
| --- | --- | --- |
|  | „kormányzati funkciószám | kormányzati funkció megnevezése |
| 1 | 013350 | Az önkormányzati vagyonnal való gazdálkodással kapcsolatos feladatok |
| 2 | 041231 | Rövid időtartamú közfoglalkoztatás |
| 3 | 041233 | Hosszabb időtartamú közfoglalkoztatás |
| 4 | 082061 | Múzeumi gyűjteményi tevékenység |
| 5 | 082062 | Múzeumi tudományos feldolgozó és publikációs tevékenység |
| 6 | 082063 | Múzeumi kiállítási tevékenység |
| 7 | 082064 | Múzeumi közművelődési, közönségkapcsolati tevékenység |
| 8 | 082070 | Történelmi hely, építmény, egyéb látványosság működtetése és megóvása |
| 9 | 083020 | Könyvkiadás |
| 10 | 083030 | Egyéb kiadói tevékenység” |

1. **Az alapító okirat 5.1.pontja az alábbiak szerint módosul:**

„5.1. A költségvetési szerv vezetőjének megbízási rendje:

A Karcag Városi Önkormányzat Képviselő-testülete a költségvetési szerv élére pályáztatási eljárás alapján, jogszabályban megállapított képesítési követelményeknek megfelelő vezetőt nevez ki határozott időre, legfeljebb 5 évre a Munka Törvénykönyvéről szóló 2012. évi I. törvény (továbbiakban: Mt.) alapján.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény alapján a múzeum vezetőjének megbízásához, illetve megbízásának visszavonásához a kultúráért felelős miniszter véleményét előzetesen ki kell kérni.

A költségvetési szerv vezetőjét a Képviselő-testület menti fel, az egyéb munkáltatói jogokat a Magyarország helyi önkormányzatairól szóló 2011. évi CLXXXIX. törvény 67. § (1) bekezdés g) pontjában meghatározottak szerint a polgármester gyakorolja.

1. **Az alapító okirat 5.2. pontjának táblázatában szereplő 1. számú foglalkoztatási jogviszony törlésre kerül, a további szerkezeti egységek számozásának értelemszerű megváltozásával, valamint a 2. számú foglalkoztatási jogviszony megnevezése az alábbiak szerint módosul:**

|  |  |  |
| --- | --- | --- |
|  | „foglalkoztatási jogviszony | jogviszonyt meghatározó jogszabályok |
| 1 | munkaviszony | A munka törvénykönyvéről szóló 2012. évi I. törvény |
| 2 | megbízási jogviszony | A polgári törvénykönyvről szóló 2013. évi V. törvény” |

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Karcag, „időbélyegző szerint”

P.H.

Szepesi Tibor polgármester